Source: https://rofta.ro/statut/
Timestamp: 2020-07-07 13:31:11+00:00

Document:
Statut ROFTA – Welcome to ROFTA
DENUMIRE, FORMĂ JURIDICĂ, SEDIU SOCIAL, DURATA DE FUNCȚIONARE, OBIECTIVELE ASOCIAȚIEI ŞI DEFINIȚII
Denumirea asociaţiei este „ASOCIAȚIA ROMÂNÃ DE FOOD TRUCK”, conform dovezii de disponibilitate a denumirii nr.165908 din 26.01.2018 emisă de Ministerul Justiţiei însoţită de Acordul privind folosirea denumirii „Asociaţia Română de Food Truck” emis de Secretariatul General al Guvernului, denumita in continuare “Asociaţia”.
ARTICOLUL 2 FORMA JURIDICĂ SI EMBLEMA
ASOCIAȚIA ROMÂNÃ DE FOOD TRUCK, este persoană juridică română, de drept privat, neguvernamentală, apolitică, non-profit şi fără scop patrimonial.
ASOCIAȚIA ROMÂNÃ DE FOOD TRUCK se constituie ca structură educativă, artistică si culturală.
Emblema asociaţiei este prezentată în anexă şi va fi folosită pe ştampilă, inscripţii şi titluri de orice fel.
ARTICOLUL 3 SEDIUL SOCIAL ŞI DURATA DE FUNCȚIONARE
Sediul social al Asociaţiei va fi în Bucureşti, str. Mihai Eminescu nr. 163, etaj 1, sector 2.
În raport cu interesele sale, Asociaţia va putea sã înfiinţeze filiale în România şi în străinătate, prin decizia Adunãrii Generale. Filialele se pot înfiinţa şi organiza cu respectarea prevederilor statutului Asociaţiei.
ASOCIAȚIA ROMÂNÃ DE FOOD TRUCK se constituie pe o perioadă nedeterminată, de la data înregistrãrii acesteia în Registrul Asociaţiilor şi Fundaţiilor.
FOOD TRUCK se defineşte ca fiind un vehicul echipat şi dotat pentru prepararea şi comercializare de produse alimentare.
Activitatea de FOOD TRUCKING se defineşte ca fiind activitatea de comercializare a produselor alimentare in cadrul evenimentelor publice şi private, pe domeniul public al statului, pe domeniul privat al statului cat şi în locaţii aflate in proprietatea privată a persoanelor fizice sau juridice.
ARTICOLUL 5 PATRIMONIUL
Patrimoniul iniţial al ASOCIAȚIEI ROMÂNE DE FOOD TRUCK se constituie din aportul în numerar al membrilor fondatori de câte 1.200 Lei fiecare asociat şi este în valoare totală de 10.800 Lei.
Întregul patrimoniu va fi evidenţiat şi păstrat în conformitate cu legislaţia română în materie, pe numele asociaţiei şi va fi folosit exclusiv pentru realizarea obiectivelor lui.
Patrimoniul asociaţiei va putea fi majorat prin cotizaţiile membrilor, donaţii, sponsorizări, exploatarea drepturilor prevăzute în Legea educaţiei nationale nr.1/2011, cu modificările si completările ulterioare.
Patrimoniul Asociaţiei este format din patrimoniul initial si din:
donaţii ale persoanelor fizice şi juridice din ţarã şi strãinãtate, donaţiile urmând a fi acceptate de Consiliul Director, sponsorizari sau legate;
venituri rezultate din activitãţile economice directe;
dobânzi la sumele depuse în conturile bancare, care vor fi deschise atât în lei cât şi în valută;
alte venituri in conditiile legii.
Patrimoniul constituit de Asociaţie îi apartine acesteia în totalitate.
Patrimoniul Asociaţiei este indivizibil şi netransmisibil. Se pot face aporturi în naturã la patrimoniu. Numerarul se pãstreazã în conturi deschise la bãncile de pe teritoriul României.
La sfârşitul fiecãrui an calendaristic, banii existenţi în conturi, lei sau valutã, se reporteazã pentru anul viitor.
ARTICOLUL 6 SCOPUL ASOCIAŢIEI
ASOCIAȚIA ROMÂNÃ DE FOOD TRUCK este o organizatie unicã prin scopul urmãrit. Asociaţia va beneficia de drepturi şi îşi va asuma obligaţii în limitele realizãrii scopului pentru care a fost constituitã.
Scopul ASOCIAȚIEI ROMÂNE DE FOOD TRUCK constă în promovarea şi împărtăşirea culturii culinare, prin educaţie, competiţie şi socializare.
ARTICOLUL 7 OBIECTIVELE ASOCIAŢIEI
Obiectivele ASOCIAȚIEI ROMÂNE DE FOOD TRUCK sunt:
afilierea la federațiile și organizațiile internaționale specifice de Food Truck;
colaborarea cu instituțiile publice și private care activează în domeniul educației, mediului, agriculturii, turismului și alimentației publice;
dezvoltarea și revizuirea legislației specifice privind comerțul cu produse alimentare pe teritoriul României;
promovarea inițiativelor legislative cu impact asupra comerțului cu produse alimentare pe teritoriul României;
spirjinirea membrilor asociației, a antreprenorilor, a start-up-urilor, și a publicului larg cu informații specifice activității de Food Trucking;
reprezentarea membrilor asociației în relație cu organizatori de evenimente publice și private, autorități publice, proprietari de spații comerciale publice sau private;
protejarea la nivel național și internațional a produselor alimentare și rețetelor culinare de origine românescă;
facilitarea accesului și stabilirea unor condiții de colaborare între membriii asociației și furnizorii de materie prima și servicii specifici activității de Food Trucking;
editarea de programe și publicații cu scop educativ, cultural și gastronomic.
ARTICOLUL 8 MEMBRII ASOCIAŢIEI
Asociaţia se compune din următoarele categorii de membri: fondatori, asociaţi, de onoare, susţinători și practicanţi.
membri fondatori – cei care au constituit asociaţia, au contribuit moral şi material la fondarea ei au constituit patrimoniul iniţial, şi care au drept de vot deliberativ;
membri asociaţi – cei care se asociază ulterior fondării şi contribuie moral şi patrimonial la completarea patrimoniului asociaţiei, şi care au drept de vot deliberativ. Aceştia se compun din persoane fizice si juridice care desfasoară activitatea de Food Trucking pe teritoriul României;
membri de onoare – persoane fizice sau persoane juridice care au adus servicii deosebite asociaţiei sau care o sprijină substanţial, şi care au drept de vot consultativ;
membri susţinători – persoane fizice sau persoane juridice care aderă la scopul asociaţiei şi sprijină material şi moral realizarea scopului acesteia, şi care au drept de vot consultativ. Aceştia se compun din jurnalisti, oameni de presa, bloggeri, experti culinari, consultanţi de specialitate, furnizori de materie primă şi ingrediente, furnizori de echipamente specifice activităţii de Food Trucking;
membri practicanţi – persoane fizice sau persoane juridice cărora le-a fost aprobată cererea de adeziune, şi care au drept de vot consultativ. Aceştia se compun din persoane fizice şi juridice care desfaşoarã activitatea de Food Trucking pe teritoriul României, dar care în paralel desfaşoară activităţi de organizare a evenimentelor publice şi private cu componentă culinară, şi/sau desfaşoară activităţi de retail prin reţele de supermarket-uri şi hypermarket-uri.
ARTICOLUL 9 DOBÂNDIREA ŞI PIERDEREA CALITĂŢII DE MEMBRU
Calitatea de membru se acordă de către Consiliul Director la cerere, însoţită de o declaraţie de acceptare a prevederilor statutului şi o copie după actul de identitate pentru persoanele fizice şi după certificatul unic de înregistrare pentru persoanele juridice.
Consiliul Director poate fi compus numai din membri fondatori şi membri asociaţi.
Membrii de onoare sunt primiţi în cadrul Asociaţiei în urma propunerii Consiliului Director.
Membrii de onoare nu sunt incluşi în Adunarea Generalã, nefiind obligaţi sã participe la şedintele ordinare sau extraordinare ale acesteia.
Membrii de onoare nu sunt obligaţi sã aducã un aport material permanent – cotizaţie – la patrimoniul Asociaţiei şi nici sã presteze anumite activitãţi în vederea realizãrii scopului Asociaţiei.
Calitatea de membru se pierde prin retragere, deces sau prin excludere pentru abateri grave de la statut, regulamente şi hotărârile Consiliului Director sau pentru neplata cotizaţiei de membru.
Un membru fondator nu poate fi exclus decât prin votul majoritar al membrilor fondatori şi numai dacã a întreprins cu rea-credinţã acţiuni de naturã ce ar fi putut duce la imediata dizolvare a Asociaţiei.
Excluderea este hotãrâtã de Consiliul Director cu majoritate simplã de voturi în cazul membrilor asociaţi, de onoare, susţinători şi practicanţi.
Excluderea ori renunţarea la titlul de membru al Asociaţiei nu conferã niciun drept şi nu permite emiterea niciunei pretenţii asupra patrimoniului Asociaţiei, indiferent de aportul respectivei persoane la consolidarea, extinderea şi afirmarea Asociaţiei.
Renunţarea la calitatea de membru se poate face numai prin adresarea unei cereri scrise Consiliului Director.
Cererea de renunţare va trebui sã fie primitã de Consiliul Director cu cel putin 30 de zile înainte de a-şi produce efectele. Odatã cu depunerea cererii, membrul va preda legitimaţia sa şi va deveni un membru pasiv pânã la aprobarea cererii, timp în care se vor verifica rezultatele activitãţilor desfãsurate de membrul în cauzã în numele şi pentru Asociaţie.
ARTICOLUL 10 DREPTURILE SI OBLIGATIILE MEMBRILOR
Membrii fondatori si membrii asociaţi ai Asociaţiei au următoarele drepturi :
să aleagă şi să fie aleşi în organele de conducere ale Asociaţiei dacă au împlinit vârsta de 18 ani, au aptitudini şi capacitate pentru funcţiile la care candidează şi nu au suferit nicio condamnare penală;
sã participe la activitatea de realizare a obiectivelor si scopului Asociaţiei,;
sã aibã acces la toate mijloacele de informare ce vor intra în patrimoniul Asociaţiei;
sã facã parte din grupurile de lucru si din delegatiile Asociaţiei, în tarã si în strãinãtate;
10.2 Ceilalti membri ai Asociaţiei (membrii de onoare, membrii sustinatori si membrii practicanti) au următoarele drepturi
sã participe la activitatea de realizare a obiectivelor si scopului Asociaţiei, exceptie fiind in cazul membrilor de onoare;
iii. sã facã parte din grupurile de lucru si din delegatiile Asociaţiei, în tarã si în strãinãtate;
să fie recompensaţi pentru activitatea depusă potrivit hotărârii Adunării Generale
să respecte, fără rezerve, statutul, regulamentele şi hotărârile Adunării Generale sau ale Consiliului Director;
să-şi plătească cotizaţiile de membru si orice alte obligaţii materiale şi financiare potrivit angajamentelor pe care şi le-au asumat;
să fie dedicaţi asociaţiei şi intereselor sale;
să nu desfăşoare activităţi care prin natura lor ar cauza daune sau ar leza scopurile şi îndeplinirea obiectivelor asociaţiei.
Membrii Asociaţiei care se disting în participarea la activitatile din cadrul Asociaţiei şi cei care au calitatea de susţinători sau practicanti şi se disting în activităţile depuse pentru realizarea scopului Asociaţiei pot fi recompensaţi, după caz, prin :
oferirea de cărţi de specialitate;
stagii de pregătire în ţară;
participare la stagii în străinătate;
oferirea de echipamente.
ARTICOLUL 11 SANCTIUNI APLICABILE MEMBRILOR
Pentru nerespectarea prevederilor legale, a statutului asociaţiei, precum şi pentru conduita contrară normelor de comportament, membrii asociaţei pot fi sancţionaţi de către Consiliul Director cu:
amenda ce are o valoare maximă echivalentul unei contributii anuale în favoarea asociaţiei;
excluderea din asociaţie şi pierderea calităţii de membru al asociaţiei.
ARTICOLUL 12 DOCUMENTE FINANCIARE
Exerciţiul economico-financiar începe la data de 1 ianuarie şi se încheie la data de 31 decembrie, cu excepţia primului exerciţiu financiar, care începe la data dobândirii personalităţii juridice.
Bilanţul contabil se întocmeşte în conformitate cu legile în vigoare în materie.
ARTICOLUL 13 REGULILE ASOCIAŢIEI
Organele asociaţiei sunt :
Adunarea Generala este organul suprem de conducere al asociaţiei şi este alcătuită din totalitatea membrilor fondatori si asociaţi.
orice atribuţii prevăzute în lege sau statut.
La Adunarea Generală pot participa:
membriii fondatori;
membrii de onoare pe baza de invitaţie;
membrii susţinători pe baza de invitaţie;
membrii practicanti pe baza de invitaţie.
invitaţi speciali.
Adunarea Generală poate avea loc dacă sunt prezenţi cel puţin jumătate plus unu din membrii sai.
Dacă nu se îndeplineşte cvorumul prevăzut la alineatul (1), adunarea generală se reconvoacă după o perioadă de 20 (douăzeci ) de zile şi poate avea loc oricare ar fi numărul membrilor prezenţi.
Hotărârile Adunării Generale se iau cu majoritatea simplă a celor prezenţi, cu excepţia celor care au ca obiect dizolvarea asociaţiei sau modificarea scopului ei când hotărârile Adunării Generale se iau cu majoritatea de 2/3 din membrii prezenti cu drept de vot.
Hotărârile Adunării Generale, contrare legii, actului constitutiv sau statutului, pot fi atacate în justiţie de oricare dintre asociaţii care nu au luat parte la Adunarea Generală sau au votat împotrivă şi au cerut să se insereze aceasta în procesul-verbal de şedinţă, în termen de 15 zile de la data când au luat cunoştinţă despre hotărâre sau de la data când a avut loc şedinţa, după caz.
Consiliul Director este organul executiv de conducere al asociaţiei. Membrii primului Consiliu Director sunt:
Isac Andrei Ieronim – președinte;
Rusan Valentin – vicepreședinte;
Saghin George Constantin – vicepreședinte;
Gheorghe Răzvan Andrei – vicepreședinte;
Rada Dumitru Alexandru – vicepreședinte;
Gîrlovan Dragos Mihai – vicepreședinte;
Barbu Sorin – vicepreședinte;
Neagu Silviu-Valentin – vicepreședinte;
Simion Mădălin Gabriel – secretar general;
Membrii Consiliului Director sunt alesi de Adunarea Generală prin vot secret pentru o perioadă de 4 (patru) ani.
Asociaţia este reprezentată în relaţiile cu terţii, în justiţie şi în faţa altor autorităţi de preşedintele Consiliului Director.
prezintă Adunării Generale raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectul programelor asociaţiei;
poate hotărî cu privire la schimbarea sediului asociaţiei;
îndeplineşte orice alte atribuţii şi sarcini prevăzute în statut sau stabilite de Adunarea Generală.
Consiliul Director poate împuternici una sau mai multe persoane cu funcţii executive, inclusiv persoane care nu au calitatea de membru sau sunt străine de asociaţie pentru a exercita următoarele atribuţii :
Consiliul Director se întruneşte cel puţin o dată pe lună sau ori de câte ori necesităţile asociaţiei o impun.
Conducerea Consiliului Director se face de Preşedinte, iar în lipsa acestuia de înlocuitorul său.
Nu vor putea face parte din Consiliul Director persoanele lipsite de capacitate de exerciţiu şi persoanele care au suferit condamnări pentru săvârsirea unor grave infracţiuni.
Întrucat asociaţia nu are obligaţia numirii unui cenzor (fiind mai putin de 15 asociaţi), fiecare dintre membrii sai care nu este membru al Consiliului Director poate exercita dreptul de control.
În realizarea competenţei sale, cenzorul (daca va fi cazul numirii acestuia):
poate participa la şedinţele Consiliului Director;
Prevederile din statut referitoare la activitatea cenzorului se completează cu dispoziţiile legale în materie.
Modificarea actului constitutiv şi/sau al statutului asociaţiei se face prin înscrierea modificării în Registrul Asociaţiilor şi Fundaţiilor aflat la grefa judecătoriei în a cărei circumscripţie teritorială îşi are sediul asociaţia.
Cererea de înscriere a modificării va fi însoţită de procesul-verbal al Adunării Generale, iar în cazul modificării sediului, de procesul-verbal al şedinţei Consiliului Director.
Demersurile necesare pentru modificarea actului constitutiv şi a statutului se întreprind de Consiliul Director.
Dizolvarea asociaţiei are loc în următoarele cazuri :
prin hotărârea instanţei;
Asociaţia se dizolvă de drept :
i. realizarea sau, după caz, imposibilitatea realizării scopului pentru care a fost constituită, dacă în termen de 3 luni de la constatarea unui astfel de fapt nu se produce schimbarea acestui scop;
imposibilitatea constituirii Adunării Generale sau a constituirii Consiliului Director în conformitate cu statutul asociaţiei, dacă această situaţie durează mai mult de un an de la data la care, potrivit statutului, Adunarea Generală, sau după caz, Consiliul Director trebuia constituit;
reducerea numărului de asociaţi sub limita fixată de lege,dacă acesta nu a fost complinit timp de trei luni.
Asociaţia se dizolvă prin hotărâre judecătorească, la cererea oricărei persoane interesate când :
scopul sau activitatea asociaţei a devenit ilicită sau contrară ordinii publice;
asociaţia urmăreşte un alt scop decât cel pentru care s-a constituit;
asociaţia a devenit insolvabilă.
În cazul dizolvării asociației, bunurile rămase în urma lichidării pot fi transmise către persoane juridice de drept privat sau public cu scop identic sau asemănător.
Asociaţia încetează a avea fiinţă la data radierii sale din Registrul asociaţiilor şi fundaţiilor.
Asociaţia poate desfăşura orice alte activităţi economice directe dacă acestea au caracter accesoriu şi au strânsă legătură cu scopul ei principal.
Asociaţia are siglă şi însemne proprii, deţinând exclusivitatea :
dreptului de folosinţă asupra siglei şi emblemei proprii;
dreptului de reclamă, publicitate şi de televiziune la competiţiile pe care le organizează sau la care participă, după caz.
Alte detalii privitoare la activitatea asociaţiei sau structurilor sale, necesare unei bune funcţionări vor fi cuprinse în Regulamentul de ordine interioară şi Regulamentul de organizare şi funcţionare.
Asociaţia va întreprinde toate demersurile pentru înregistrarea ei, potrivit legii, în Registrul Asociaţiilor şi Fundaţiilor, la Administraţia financiară de sector, iar înscrierea ei în evidentele oricaror autorităti se impune dupa caz.
Orice prevedere din statut contrară dispoziţiilor legale este nulă de drept.
29 thoughts on “Statut ROFTA”

References: ARTICOLUL 2

ARTICOLUL 3

ARTICOLUL 5

ARTICOLUL 6

ARTICOLUL 7

ARTICOLUL 8

ARTICOLUL 9

ARTICOLUL 10

ARTICOLUL 11

ARTICOLUL 12

ARTICOLUL 13